CELEX: 32020R1634
Language: hr
Date: 2020-11-04 00:00:00
Title: Provedbena uredba Komisije (EU) 2020/1634 оd 4. studenoga 2020. o odobravanju stavljanja na tržište šećera dobivenih iz pulpe kakaovca (Theobroma cacao L.) kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP)

5.11.2020   
               
               
                  HR
               
               
                  Službeni list Europske unije
               
               
                  L 367/39
               
            
         PROVEDBENA UREDBA KOMISIJE (EU) 2020/1634
         оd 4. studenoga 2020.
         o odobravanju stavljanja na tržište šećera dobivenih iz pulpe kakaovca (Theobroma cacao L.) kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:
         
                     (1)
                  
                  
                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji.
                  
               
                     (2)
                  
                  
                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom je utvrđen Unijin popis odobrene nove hrane.
                  
               
                     (3)
                  
                  
                     Komisija na temelju članka 12. Uredbe (EU) 2015/2283 odlučuje o odobravanju i stavljanju nove hrane na tržište Unije te ažuriranju popisa Unije.
                  
               
                     (4)
                  
                  
                     Provedbenom uredbom Komisije (EU) 2020/206 (3) odobreno je stavljanje na tržište voćne pulpe, soka pulpe i koncentriranog soka pulpe iz Theobroma cacao L. kao tradicionalne hrane iz treće zemlje u skladu s Uredbom (EU) 2015/2283 te je izmijenjen Unijin popis odobrene nove hrane.
                  
               
                     (5)
                  
                  
                     Društvo Cabosse Naturals NV („podnositelj zahtjeva”) Komisiji je 22. studenoga 2019. podnijelo zahtjev u skladu s člankom 10. stavkom 1. Uredbe (EU) 2015/2283 za stavljanje šećera dobivenih iz pulpe kakaovca (Theobroma cacao L.) na tržište Unije kao nove hrane. Podnositelj zahtjeva zatražio je da se šećeri dobiveni iz pulpe kakaovca (Theobroma cacao L.) upotrebljavaju kao sastojak hrane za opću populaciju.
                  
               
                     (6)
                  
                  
                     Ti šećeri dobivaju se postupkom sušenja ili postupkom pročišćavanja kojim se uklanja višak vlage i ostali sastojci prisutni u koncentriranom soku pulpe iz Theobroma cacao L.
                  
               
                     (7)
                  
                  
                     Komisija smatra da procjena sigurnosti aktualnog zahtjeva, koju u skladu s člankom 10. Stavkom 3. Uredbe (EU) 2015/2283 provodi Europska agencija za sigurnost hrane, nije potrebna. Šećeri dobiveni sušenjem ili pročišćavanjem koncentriranog soka pulpe iz Theobroma cacao L. identični su šećerima koji su prirodno prisutni u pulpi kakaovca (Theobroma cacao L.) i sastoje se uglavnom od glukoze i fruktoze, koje se već dugo sigurno upotrebljavaju u hrani, stoga se njihovim odobrenjem ne bi promijenili sigurnosni elementi na temelju kojih je kao tradicionalna hrana odobren koncentrirani sok pulpe iz Theobroma cacao L.
                  
               
                     (8)
                  
                  
                     U zahtjevu je izneseno dovoljno informacija da bi se moglo utvrditi da su predložene upotrebe i količine upotrebe nove hrane „šećeri dobiveni iz pulpe kakaovca (Theobroma cacao L.)” u skladu s člankom 12. Uredbe (EU) 2015/2283.
                  
               
                     (9)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            
               1.   Šećeri dobiveni iz pulpe kakaovca (Theobroma cacao L.), kako su navedeni u Prilogu ovoj Uredbi, uvrštavaju se na Unijin popis odobrene nove hrane utvrđen Provedbenom uredbom (EU) 2017/2470.
            
            
               2.   Unos na Unijin popis iz stavka 1. uključuje uvjete upotrebe i zahtjeve za označivanje utvrđene u Prilogu.
            
         
         
            Članak 2.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 327, 11.12.2015., str. 1.
         
         
            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
         
            (3)  Provedbena Uredba Komisije (EU) 2020/206 оd 14. veljače 2020. o odobravanju stavljanja na tržište voćne pulpe, soka pulpe i koncentriranog soka pulpe iz Theobroma cacao L. kao tradicionalne hrane iz treće zemlje u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 43, 17.2.2020., str. 66.).
      
      
         
            PRILOG
            Prilog Provedbenoj uredbi (EU) 2017/2470 mijenja se kako slijedi:
            
                        (1)
                     
                     
                        Sljedeći unos umeće se abecednim redom u tablicu 1. (Odobrena nova hrana):
                        
                                    Odobrena nova hrana
                                 
                                 
                                    Uvjeti pod kojima se nova hrana može upotrebljavati
                                 
                                 
                                    Dodatni posebni zahtjevi za označivanje proizvoda
                                 
                                 
                                    Ostali zahtjevi
                                 
                              
                                    „Šećeri dobiveni iz pulpe kakaovca (Theobroma cacao L.)
                                 
                                 
                                    Nije određeno
                                 
                                 
                                    Pri označivanju hrane koja sadržava novu hranu navodi se „šećeri dobiveni iz pulpe kakaovca (Theobroma cacao L.)”, „glukoza dobivena iz pulpe kakaovca (Theobroma cacao L.)” ili „fruktoza dobivena iz pulpe kakaovca (Theobroma cacao L.)”, ovisno o upotrijebljenom obliku.”
                                 
                                 
                                     
                                 
                              
                  
                        (2)
                     
                     
                        Sljedeći unos umeće se abecednim redom u tablicu 2. (Specifikacije):
                        
                                    Odobrena nova hrana
                                 
                                 
                                    Specifikacije
                                 
                              
                                    „Šećeri dobiveni iz pulpe kakaovca (Theobroma cacao L.)
                                 
                                 
                                    
                                       Opis/definicija:
                                    
                                    Šećeri se dobivaju iz koncentriranog soka pulpe kakaovca (Theobroma cacao L.) postupkom sušenja ili postupkom pročišćavanja kako bi se proizvela glukoza ili fruktoza visoke čistoće.
                                    
                                       Šećeri proizvedeni postupkom sušenja
                                    
                                    Hranjivi sastojci:
                                    Ukupno šećeri (g/100 g): > 80
                                    Vlaga (%): < 5
                                    Mikrobiološki kriteriji:
                                    Ukupan broj aerobnih mikroorganizama (CFU/g): < 104
                                    
                                    Plijesni i kvasci (CFU/g): < 50
                                    Enterobakterije (CFU/g): < 10
                                    
                                       Salmonella spp.: nije prisutna u 25 g
                                    
                                       Alicyclobacillus: nije prisutan u 50 g
                                    Termoacidofilne bakterije: nisu prisutne u 50 g
                                    
                                       Šećeri proizvedeni postupkom pročišćavanja
                                    
                                    Hranjivi sastojci glukoze dobivene iz pulpe kakaovca (Theobroma cacao L.):
                                    Udio glukoze (%): > 93
                                    Pepeo (%): < 0,2
                                    Vlaga (%): < 1,0
                                    Hranjivi sastojci fruktoze dobivene iz pulpe kakaovca (Theobroma cacao L.):
                                    Udio fruktoze (%): > 98
                                    Udio glukoze (%): < 0,5 %
                                    Pepeo (%): < 0,2
                                    Vlaga (%): < 0,5
                                    Mikrobiološki kriteriji za glukozu i fruktozu dobivene iz pulpe kakaovca (Theobroma cacao L.):
                                    Ukupan broj aerobnih mikroorganizama (CFU/g): < 104
                                    
                                    
                                       Salmonella spp.: nije prisutna u 25 g”